Lisse

Lisse është një komunë dhe qytet në provincën Hollanda e Jugut në Holandë me sipërfaqe 16.11 km². Ne vitin 2012, popullsia e komunës numëronte 22,321 banorë. Qyteti Lisse është njëkohësisht kryeqendra e komunës me të njëjtin emër.

 Historiku 
Historia e Lisse është e lidhur ngushtë me dy qytetet fqinje të Hillegom dhe Sassenheim, bazuar në një dokument të vitit 1198 ku përmendet zyrtarisht emri i qytetit. Në vitin 1998 Lisse festoi 800-vjetorin e themelimit si qytet, megjithëse ka burime që ngrenë hipotezën se në këtë zonë ka pasur një vendbanim që në shekullin e 10-të.

 Qendër e lulëtarisë 
Në shekullin e 20-të Lisse u kthye në një qendër të florikulturës, shkenca e kultivimit të luleve ose e bimëve me lule. Në ditët e sotme, Lisse eksporton lloje të ndryshme zhardhokësh dhe lulesh në mbi 100 vende të botës.
parapamje|Kështjella Keukenhof në Lisse.

 Atraksione 
parapamje|Një fushë tulipanësh në Lisse.
Me një sipërfaqe prej 32 hektarësh, shtrihet në komunën e Lisse kopshti Keukenhof, i njohur ndryshe dhe si kopshti i Evropës. Keukenhof është një nga kopshtet më të mëdha të luleve në tokë, i njohur për mbi 800 lloje tulipanësh dhe lloje të tjera lulesh. Këtu mbillen rreth 7 milionë zhardhokë lulesh çdo vit, duke krijuar një kopësht magjepsës në pranverë. 

Listës së atraksioneve turistike i shtohen dhe:

 Muzeu i Tulipanit të Zi, i cili prezanton historinë e rritjes së tulipanëve në Holandë; 
 Shtëpia Dever, një kullë kështjellë që daton në shekullin e 14-të;
 Kështjella Keukenhof, pjesë e kopshtit me të njëjtin emër

Referime

Lidhje të jashtme

 Kopështi Keukenhof  

Kategoria:Komuna në Holandën e Jugut